Калі чую, што ў Беларусі няма цікавых журналістаў, злуюся. Гэта няпраўда. Так гавораць тыя, хто не чытае газет, не глядзіць тэлебачанне, не слухае радыё. Тыя, хто ідэалізуе замежнае і не любіць сваё. Я сцвярджаю на прыкладзе ўсяго 9 маіх калег, што прафесійныя рэпарцёры, вядучыя былі і ёсць у Беларусі, як і ў любой краіне. Іх больш. І вы, чытачы, упэўнены, назавяце шмат іншых імёнаў. Я таксама гатовы пашырыць гэты спіс. Хоць было б нясціпла “рэкламаваць”, напрыклад, калег па часопісе “Беларусь. Belarus”. У гэтыя святочныя дні дазвольце вам проста даць параду: больш чытайце, глядзіце добрых выданняў, перадач. Як гавораць здаўна, веды — сіла. З дапамогай журналістаў у вас заўсёды ёсць унікальная магчымасць пазнаць Беларусь і свет